**Vejledning creme Aldara.**

**Aktiniske Keratoser**

Du skal behandles mod solskader også kaldet Aktiniske Keratoser, som overvejende findes på de dele af kroppen , der har været udsat for meget sollys gennem livet.

Der er en meget lille risiko for, at de kan udvikle sig til en form for hudkræft kaldet pladecellekræft, altså spinocellulært karcinom.

De personer der har størst risiko for at udvikle denne type hudkræft, er personer med mange Aktiniske Keratoser, samt personer der får immundæmpende lægemidler grundet anden sygdom.

Da man ikke kan forudse, hvilke aktiniske keratoser der er forbundet med risiko for udvikling, behandles disse i tide.

Aktiniske keratoser er hverken smitsomt eller arveligt.

**Creme Aldara.**

Cremen stimulerer immunsystemet til at nedbryde kræftceller og forstadier til kræftceller i huden. Behandlingen har ingen indvirkning på normale, raske celler. Cremen behandler også ændringer i huden, som ikke kan ses med det blotte øje.

**Behandlingen**

Du skal anvende cremen på de områder der er aftalt med hudlægen.

Hvis du ikke har fået anden anvisning fra hudlægen, skal cremen påføres

 **1 gang til natten, 3 gange om ugen i 4 uger. Feks. mandag, onsdag og fredag.**

Cremen påføres før sengetid og afvaskes med rent vand den følgende morgen.

Cremen skal sidde på huden i 8 timer.

Fremgangsmåden er således:

* Om aftenen vaskes, skylles og tørres de områder, der skal behandles forsigtigt.
* Påfør et tyndt lag af cremen på de områder, der skal behandles.
* Massér nænsomt cremen jævnt ind i huden.
* Vask hænderne grundigt efter du har påført cremen.
* Næste morgen vaskes cremen af, og der påføres evt parfumefri fugtighedscreme.

**Virkning og bivirkning.**

Cremen virker ved at styrke dit immunsystem til at ødelægge de skadet celler i huden.

Dette vil med stor sandsynlighed medføre rødme, let hævelse, skorpedannelse og sårdannelse i de behandlet områder, men kan også forekomme i den omkringliggende hud.

Hvis der er mange solskader, kan sår -og skorpedannelsen være meget voldsom.

Dette er en tilsigtet og forventlig reaktion, og et tegn på at cremen virker.

Hudreaktionerne er forbigående, og forsvinder i løbet af 2-4 uger. efter at behandlingen er afsluttet.

Der er en meget lille risiko for infektion i området, hvilket kan kræve behandling med antibiotisk creme.

**Pleje af huden under og efter.**

Det kan ofte hjælpe på hudreaktionerne, hvis man smøre huden med en uparfumeret fugtighedscreme om morgenen.

Kuldeomslag kan virke lindrende på evt hævelse og smerter.

Du bør kun vaske huden med rent vand, gerne brusebad, men undgå karbad og badning i havet og svømmehal, til huden er helet.

Du bør undgå ultraviolet stråling som sollys og solarium.

Brug gerne en solcreme med høj faktor.

Efter behandlingen har du fået ny hud som skal passes på, gerne med solcreme.

Den nye hud kan give en farveforskel i huden, hvilket fortager sig over tid.

Er du i tvivl eller har spørgsmål, er du selvfølgelig velkommen til at kontakte os.

Mvh Hudklinikken i Nyborg.